b'\n_START_ARTICLE_\nKorn\n_START_PARAGRAPH_\nKo\xd0\xafn (po navadi napisano\xc2\xa0\xc2\xbbKoRn\xc2\xab\xc2\xa0ali\xc2\xa0\xc2\xbbKorn\xc2\xab) je nu metal skupina iz Bakersfielda, Kalifornija, ZDA. Skupina je nastala kot skupina LAPD, v kateri so igrali vsi sedanji \xc4\x8dlani razen pevca Jonathana Davisa. Ko se jim je leta 1993 pridru\xc5\xbeil, so spremenili ime skupine v Ko\xd0\xafn, naslednje leto oktobra pa so izdali prvenec naslovljen Ko\xd0\xafn._NEWLINE_Ko\xd0\xafn pogosto omenjajo kot navdih za novo glasbeno zvrst nu metal, \xc5\xa1e posebej so pomagali skupinama Limp Bizkit in Deftones._NEWLINE_Davisov zna\xc4\x8dilni pevski slog vsebuje kruljenje, nerganje, nesmiselne bizarne kombinacije zlogov in besedila, ki naj bi bila posledica nadlegovanja neimenovane osebe. Glasba skupine je me\xc5\xa1anica tolkalnih, plemenskih bobnov in glasnih popa\xc4\x8denih 7-strunskih kitar, kar je tudi glavni razlog za njihovo prepoznavnost._NEWLINE_Nekateri kritiki trdijo, da je skupina od svojih za\xc4\x8detkov bolj malo napredovala: ponavljajo se teme besedil, uporabljajo podobne kitarske ritme. V neki recenziji albuma Untouchables, je avtor napisal, da je Davis napredoval v \xc5\xa1irini izbora vokalnih tehnik, vendar pa se besedila velikokrat kon\xc4\x8dajo v \xc5\xbee tolikokrat sli\xc5\xa1ani am I going crazy smeri, ki je zelo zna\xc4\x8dilna za Ko\xd0\xafne. _NEWLINE_Po izidu albuma najbolj\xc5\xa1ih hitov, so od\xc5\xa1li z zalo\xc5\xbebe Epic Records, zadnji album pa je bil izdan pod okriljem Roadrunner Records._NEWLINE_Marca 2005 je skupino zapustil Brian Welch zaradi na novo najdene kr\xc5\xa1\xc4\x8danske vere, ki je v navzkri\xc5\xbeju z njihovimi besedili in na\xc4\x8dinom \xc5\xbeivljenja. Skupina je Heada v \xc5\xbeivo zamenjala z razli\xc4\x8dnimi "touring" kitaristi. Kmalu za kitaristom je skupino zapustil \xc5\xa1e bobnar David Silveria, ki ga je sedaj nadomestil stalni \xc4\x8dlan benda Ray Luzier.'